Dorul Ulum Nadvatul Ulamo
Dorul Ulum Nadvatul Ulamo (tarjimasi: Bilimlar uyi va Olimlar yigʻini universiteti) – Hindistonning Laknau shahrida joylashgan islom seminariyasi. U 1898-yil 26-sentyabrda Nadvatul ulamo, musulmon olimlari kengashi tomonidan tashkil etilgan. Ushbu taʼlim muassasasiga butun dunyodan koʻplab musulmon talabalar tashrif buyurishadi. Nadvatul Ulamo turli xil olimlar va talabalarni, shu jumladan hanafiylar (asosiy guruh), shofi’iylar va ahl al-hadislarni tarbiyalaydi. Qolaversa, bu mintaqadagi islom ilmlarini toʻliq arab tilida oʻrgatadigan kam sonli institutlardan biri hisoblanadi.